Document ID: 32004D0732

SKLEP POLITIČNEGA IN VARNOSTNEGA ODBORA BiH/1/2004
z dne 21. septembra 2004
o sprejetju prispevka tretjih držav k vojaški operaciji Evropske unije v Bosni in Hercegovini
(2004/732/SZVP)
POLITIČNI IN VARNOSTNI ODBOR JE -
ob upoštevanju Pogodbe o Evropski uniji in zlasti tretjega odstavka člena 25 Pogodbe,
ob upoštevanju Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1) in zlasti člena 11(2) Skupnega ukrepa o sodelovanju tretjih držav,
ob upoštevanju naslednjega:
(1)
Na zahtevo Političnega in varnostnega odbora ter v skladu z nalogami, ki jih je določil Vojaški odbor Evropske unije (VOEU), sta poveljnik operacije EU in poveljnik sil EU dne 15. septembra 2004 izvedla konference o oblikovanju in popolnjevanju sil.
(2)
20. septembra 2004 je VOEU na podlagi priporočila poveljnika operacije glede prispevkov tretjih držav sklenil, da Političnemu in vojaškemu odboru priporoči, naj sprejme prispevke zadevnih tretjih držav.
(3)
Evropski svet v Kopenhagnu je 12. in 13. decembra 2002 sprejel izjavo, ki poudarja, da se bo ureditev „Berlin plus“ in njena izvedba uporabljala le za tiste države članice EU, ki so hkrati tudi članice NATA, ali pogodbenice „Partnerstva za mir“ in so torej z NATOM sklenile dvostranske varnostne sporazume -
SKLENIL:
Člen 1
Prispevki tretjih držav
Na podlagi izvedenih konferenc o oblikovanju ter popolnjevanju sil se sprejmejo prispevki v Prilogi naštetih tretjih držav za vojaško operacijo EU v Bosni in Hercegovini.
Člen 2
Začetek veljavnosti
Ta sklep začne veljati na dan sprejetja.
V Bruslju, 21. septembra 2004

Labels: 18
5